<classify> Maguli amekuwa gumzo nchini kipindi hiki cha usajili mdogo ambapo kwa sasa klabu za Yanga na Azam zinatajwa kupigana vikumbo kuiwania saini yake wakati ligi itakapoendelea Desemba 12.Kiemba aliyewahi kuzichezea klabu za Yanga, Simba na Azam alisema ni mapema kwa Maguli kujiunga na timu kubwa, kwani kutamsababishia kupotea mapema kwenye soka la ushindani kutokana na mambo mbalimbali ikiwemo kusota benchi kwenye timu hizo.Kama mkubwa wake ningemshauri Maguli aendelee kucheza timu ndogo kipindi hiki asikimbilie kucheza Yanga au Azam atakuwa kipaji chake alichokuwa nacho kwa sababu timu anazotaka kwenda zina mambo mengi, ikiwemo ushindani wa namba na wachezaji wa nje nivyema akabaki hapa Stand United sehemu ambayo anauhakika wa nafasi ya kucheza katika kila mechi na kuongeza kiwango chake, alisema Kiemba.Mkongwe huyo alisema mbali na hiyo viongozi wa timu hizo kubwa mara nyingi humjali mchezaji kipindi cha mwanzo wakati anasajiliwa na baada ya hapo thamani yake huwa haionekani hasa inapotokea ameumia au kushuka kiwango na kukosa ushirikiano kutoka kwa uongozi.Alisema mara nyingi wachezaji kutoka nje ya nchi ndio ambao wamekuwa wakithaminiwa ndani ya timu hizo bila kujali mchango wake kwa timu, jambo ambalo linaweza kumkatisha tamaa mshambuliaji huyo na kujikuta akipoteza mwelekeo akiwa na umri mdogo.Nimecheza timu hizo nayajua vizuri mazingira kwa ushauri wangu ni vyema akabaki huku chini ili kupata muda wa kucheza mpira na kukuza kiwango chake zaidi ya hapo kwasababu bado anaumri mdogo baadaye anaweza kwenda huko ikiwa wataendelea kumuhitaji, alisema Kiemba.Maguli kabla ya kutua Stand United alikuwa mchezaji wa Simba na kabla ligi ya msimu huu kuanza kocha Dylan Kerr, alimtema kwenye kikosi chake akidai hana kiwango cha kuichezea timu hiyo lakini mambo yalikuwa tofauti alipotua United, kwani hadi sasa ndiye kinara wa mabao kwenye Ligi Kuu ya Vodacom akiwa na mabao tisa katika mechi 10.  <topic>: MICHEZO 